– МОЛАДЗЬ бы заахвоціць працай і добрымі заробкамі, — разважае старшыня гарсавета. — Каб заставаліся і развівалі горад. Ландшафт цудоўны. Шмат гістарычных мясцін. Праз Косава пракладзены турыстычныя маршруты. Побач Белавежская пушча, зоны адпачынку на Выганішчанскім возеры, Ружанскі палац Сапегаў. За мінулы год 19 шлюбаў зарэгістравалі, але гэта не толькі жыхары Косава. Да нас едуць з іншых мясцін, каб правесці вясельную ўрачыстасць у гістарычным музеі Касцюшкі ці на востраве сярод прыроднага царства.